**ผลการประเมินตนเองของสถานศึกษา**

**มาตรฐานที่ 3 กระบวนการจัดการเรียนการสอนที่เน้นผู้เรียนเป็นสำคัญ** **ปีการศึกษา 2559 (สาธิตมอดินแดง ระดับมัธยม)**

 **ระดับคุณภาพ :** 3.6

**1.วิธีดำเนินการและผลการพัฒนา**

|  |  |  |  |
| --- | --- | --- | --- |
| **มาตรฐาน** | **กระบวนการพัฒนา** | **ผลการพัฒนา** | **ระดับคุณภาพ** |
| **ม.3.1.1การมีกระบวนการเรียนการสอนที่สร้างโอกาสให้ผู้เรียนทุกคนมีส่วนร่วม** | 1.การจัดทำหลักสูตรสถานศึกษาตามความสนใจและความถนัดของผู้เรียน2.การจัดทำหลักสูตรกลุ่มสาระการเรียนรู้3.สถานศึกษาจัดทำแผนการพัฒนาและดำเนินการส่งเสริมและสนับสนุนให้ผู้เรียนมีส่วนร่วมในการวิเคราะห์ตนเองกำหนดเนื้อหาสาระกิจกรรมที่สอดคล้องกับความสนใจและความถนัดเป็นรายบุคคลอย่างเป็นรูปธรรมให้ผู้เรียนเรียนรู้โดยผ่านกระบวนการคิดได้ปฏิบัติจริงด้วยวิธีการและแหล่งการเรียนรู้ที่หลากหลายสรุปองค์ความรู้และสามารถนำไปใช้ในสถานการณ์ต่างๆได้เป็นอย่างดี จัดกิจกรรมให้ผู้เรียนได้ฝึกทักษะ แสดงออกนำเสนอผลงานแสดงความคิดเห็นคิดเป็นทำเป็น รักการอ่านและแสวงหาความรู้จากสื่อเทคโนโลยีให้ผู้เรียนได้เรียนรู้โดยเชื่อมโยงบูรณาการสาระการเรียนรู้และทักษะด้านต่างๆด้วยตนเองให้ผู้เรียนมีส่วนร่วมในการจัดบรรยากาศสภาพแวดล้อมสื่อการเรียนและอำนวยความสะดวกที่เอื้อต่อการเรียนรู้และให้ผู้เรียนได้เรียนรู้โดยใช้กระบวนการวิจัยอย่างเป็นรูปธรรมและต่อเนื่อง4.ดำเนินงานกำกับติดตามและประเมินผลการดำเนินงานในข้อ 1 และ2 และนำผลไปปรับปรุงพัฒนาอย่างต่อเนื่อง5.จัดกิจกรรมชุมนุมค่ายต่างๆตามความสนใจของผู้เรียนและนักเรียนสามารถเลือกเรียนกิจกรรมที่ตนเองสนใจ | การจัดทำหลักสูตรสถานศึกษา โรงเรียนได้วิเคราะห์จุดเด่น จุดควรพัฒนา ประเด็นการเรียนการสอน ส่งผลให้ผู้เรียนมีรายวิชาเพิ่มเติมที่หลากหลาย สามารถเลือกเรียนได้ตามความถนัดและความสนใจ ผู้เรียนได้มีส่วนร่วมในการจัดกิจกรรมต่างๆ ของโรงเรียน ในวันสำคัญต่างๆ ส่งเสริมภาวะผู้นำ การกล้าแสดงออก และความคิดสร้างสรรค์ เช่นกิจกรรม วันสุนทรภู่ กิจกรรม กิจกรรมทางศาสนา กิจกรรมวันบุหรี่โลก เป็นต้น ผู้เรียนได้รับการพัฒนาให้มีทั้งความรู้ มีทักษะ และกระบวนการ และมีเจตคติที่ดี ในการเรียนแต่ละรายวิชา จากการสะท้อนผลด้านดต่างๆในแต่ละแผนการจัดการเรียนรู้ การจัดกิจกรรมค่ายของทางโรงเรียนที่จัดขึ้นมุ่งส่งเสริมกระบวนการคิดให้ผู้เรียนประยุกต์ใช้ความรู้นำมาแก้ปัญหาตามสถานการณ์ที่เป็นจริง ด้านการจัดการเรียนการสอนกลุ่มสาระการเรียนรู้วิทยาศาสตร์ส่งเสริมและสนับสนุนให้นักเรียนในแต่ละระดับชั้นทำโครงงานวิทยาศาสตร์ ซึ่งผู้เรียนได้เรียนรู้กระบวนการวิจัยในการเรียนรู้ นอกจากนี้ผู้เรียนได้เรียนรู้กระบวนการวิจัยผ่านโครงการยุววิจัยประวัติศาสตร์ ของกลุ่มสาระการเรียนรู้ สังคมศึกษา ศาสนา และวัฒนธรรม ผู้เรียนมีทักษะด้านศิลปะ มีการนำเสนอผลงานของตนเอง ในการจัดแสดงนิทรรศการศิลปะ เช่นผลงานด้านการวาดภาพ การปั้น การถ่ายภาพ ซึ่งจัดแสดงที่หอศิลปวัฒนธรรม มหาวิทยาลัยขอนแก่นอย่างต่อเนื่อง | 3 |
| **ม.3.2.1การจัดการเรียนการสอนที่ยึดโยงกับบริบทของชุมชนและท้องถิ่น** | 1.สถานศึกษาจัดทำแผนการพัฒนาและดำเนินการส่งเสริมและสนับสนุนให้ผู้เรียน บุคลากรในสถานศึกษาและผู้ที่มีส่วนเกี่ยวข้อง เกิดกระบวนการเรียนรู้ที่ยึดโยงกับบริบทของชุมชนและท้องถิ่น2.ดำเนินงานกำกับติดตามและประเมินผลการดำเนินงานในข้อ 1 และนำผลไปปรับปรุงพัฒนาอย่างต่อเนื่อง3.ทำแบบสรุปรายงานผลการใช้ประโยชน์จากแหล่งการเรียนรู้ในชุมชนและท้องถิ่น4.สร้างเครือข่ายการเรียนรู้ทั้งในและนอกสถานศึกษาและนำความรู้ไปใช้ประโยชน์ | ผู้เรียนได้ศึกษาหาความรู้จากแหล่งชุมชนทั้งในมหาวิทยาลัยขอนแก่น การทัศนศึกษาตามคณะต่าง ๆ และการจัดโครงการทัศนศึกษาของแต่ละกลุ่มสาระการเรียนรู้ในชุมชนต่าง ๆ ในทุกระดับชั้น ส่งผลให้ผู้เรียนเข้าใจถึงสภาพสังคม ชีวิตความเป็นอยู่ รวมทั้งปัญหาต่าง ๆ ของชุมชนและท้องถิ่น นอกจากนี้ทางโรงเรียนได้เรียนเชิญวิทยากรมาให้ความรู้แก่นักเรียนในด้านต่าง ๆ อย่างต่อเนื่อง  | **4** |
| **ม.3.3.1 การตรวจสอบและประเมินความรู้ความเข้าใจของผู้เรียนอย่างเป็นระบบ และมีประสิทธิภาพ** | 1.สถานศึกษาดำเนินการส่งเสริมให้ครูจัดการเรียนการสอนที่เน้นผู้เรียนเป็นสำคัญโดยการดำเนินงานจัดโครงการ/กิจกรรมอย่างหลากหลาย สนับสนุนให้ครูจัดการเรียนการสอนที่สร้างโอกาสให้นักเรียนทุกคนมีส่วนร่วม2.วัดและประเมินผลนักเรียนตามขั้นตอนอย่างเป็นระบบ3.แจ้งผลการประเมินเพื่อการพัฒนาและประเมินผลร่วมกับผู้ปกครอง | จาการประเมินที่หลากหลายที่ระบุในแผนการจัดการเรียนรู้ การแจ้งผลการประเมินแก่ผู้เรียนอย่างสม่ำเสมอทำให้ผู้เรียนมีโอกาสพัฒนาตนเองอย่างต่อเนื่อง นักเรียนมีแฟ้มสะสมงานของตนเอง เพื่อใช้ทบทวนเนื้อหาในการจัดการเรียนรู้ของตนเอง ในบางรายวิชาผู้เรียนได้มีโอกาสประเมินชิ้นงานต่าง ๆ ประเมินกิจกรรมต่าง ๆ ของผู้เรียนในชั้นเรียน จากการประชุมคณะกรรมการวิชาการ เพื่อรับรองผลการเรียนในทุกรายวิชา และรับทราบปัญหาต่าง ๆ ถือได้ว่าเป็นการประเมินการใช้หลักสูตรในอีกรูปแบบหนึ่ง นอกจากนี้สถานศึกษามีกิจกรรมการประเมินผล ระหว่างผู้ปกครองและอาจารย์ประจำชั้น ในแต่ละภาคการศึกษา เพื่อเป็นการแลกเปลี่ยนข้อมูล ในด้านต่างๆของผู้เรียน หรือแนวทางส่งเสริมให้ผู้เรียนมีพัฒนาการทั้งด้านผลการเรียนรู้ และพฤติกรรม นอกจากนี้สถานศึกษาได้รับทราบ ข้อเสนอแนะ แนวทาง ในการปรับปรุง ทั้งด้านการจัดหลักสูตร การจัดการเรียนการสอนให้เหมาะสมกับผู้เรียนในปีการศึกษาต่อไป ฝ่ายวัดและประเมินผล ได้มีการตรวจสอบผลการเรียนของนักเรียนทุกคนอย่างเป็นระบบ ผู้เรียนได้รับทราบคะแนนระหว่างกลางภาคเรียน ผู้เรียนสามารถพัฒนาตนเอง และแก้ไขข้อบกพร่องด้านการเรียนให้ดีขึ้น ส่งผลให้เมื่อสิ้นสุดการจัดการเรียนรู้ในแต่ละภาคเรียนของผู้เรียนดีขึ้นอย่างเป็นลำดับ เป็นการให้ข้อมูลย้อนกลับอย่างเป็นระบบและมีประสิทธิภาพ | 4 |

**2. จุดเด่น**

 สถานศึกษามีคณะกรรมการสถานศึกษาที่ให้ความเห็นชอบต่อหลักสูตรสถานศึกษา การจัดหลักสูตรสถานศึกษาเป็นไปตามหลักสูตรแกนกลาง และสอดคล้องกับจุดเน้นของสถานศึกษา คือ วิชาการเด่น นักเรียนกล้าแสดงออก โดยบุคลากรในแต่ละกลุ่มสาระ ได้มีการประชุมเมื่อสิ้นสุดการจัดการเรียนรู้ในแต่ละภาคเรียน เพื่อนำปัญหาในแต่ละภาคเรียน รวมทั้งข้อเสนอแนะนำมาปรับปรุงการเรียนการสอน ในภาคการศึกษาต่อไป นอกจากนี้สถานศึกษามีกิจกรรมการประเมินผล ระหว่างผู้ปกครองและอาจารย์ประจำชั้น ในแต่ละภาคการศึกษา เพื่อเป็นการแลกเปลี่ยนข้อมูล ในด้านปัญหาต่างๆ หรือแนวทางส่งเสริมให้ผู้เรียนมีพัฒนาการทั้งด้านผลการเรียนรู้ และพฤติกรรม นอกจากนี้สถานศึกษาได้รับทราบ ข้อเสนอแนะ แนวทาง ในการปรับปรุง ทั้งด้านการจัดหลักสูตร การจัดการเรียนการสอนให้เหมาะสมกับผู้เรียนในปีการศึกษาต่อไป

สถานศึกษาได้มีการจัดรายวิชาเพิ่มเติมตามจุดเน้นได้ครบทุกกลุ่มสาระการเรียนรู้ที่กำหนดไว้ ในโครงสร้างหลักสูตร นักเรียนสามารถเลือกเรียนได้ตามความสนใจ และความถนัดของตนเอง สถานศึกษา ได้มีการจัดกิจกรรมพัฒนาผู้เรียน ทั้งด้านวิชาการ และฝึกฝนภาวการณ์เป็นผู้นำ โดยการจัดโครงการ หรือกิจกรรมที่หลากหลาย นอกจากนี้สถานศึกษาจัดให้นักเรียนได้เข้าร่วมกิจกรรมส่งเสริมความรักชาติ ศาสนา พระมหากษัตริย์ เช่น นักเรียนเข้าร่วมวันครู วันพ่อ วันแม่ วันสำคัญทางศาสนา เป็นต้น

 ในแผนการจัดการเรียนรู้ แต่ละกลุ่มสาระได้กำหนดรายละเอียดด้านการจัดกิจกรม/ หรือการเรียนรู้และมีการประเมินท้ายแผน รวมทั้งข้อเสนอแนะเพื่อให้ผู้เรียนบรรลุวัตถุประสงค์ตามมาตรฐานและตัวชี้วัด การจัดกิจกรรมมีทั้งการให้ความรู้ การลงมือปฏิบัติเพื่อให้นักเรียนสรุปและสร้างองค์ความรู้ด้วยตนเองได้ โดยผ่านทักษะต่างๆ ของแต่ละกลุ่มสาระการเรียนรู้ อาจารย์ได้ใช้กระบวนการวิจัยเป็นส่วนหนึ่งในการพัฒนาการเรียนรู้

**3. จุดควรพัฒนา**

ควรมีการสอดแทรกสาระการเรียนรู้ท้องถิ่น ในหน่วยการเรียนรู้ที่สามารถจัดทำได้ โดยอาจระบุไว้ใน ตารางการวิเคราะห์หลักสูตร เพื่อให้ผู้เรียนได้เรียนรู้เกี่ยวกับชุมชน /แหล่งเรียนรู้ต่างๆ นอกเหนือจากการโครงการต่างๆ ในการสะท้อนผล ควรเพิ่มเติมการสะท้อนผล ด้านทักษะ การปฏิบัติ การสรุปองค์ความรู้ควบคู่ไปกับผลสัมฤทธิ์ทางกรเรียน เพิ่มเติมการประเมินในส่วนของผู้เรียนในประเด็น เนื้อหาที่ผู้เรียนต้องการศึกษา ในการจัดการเรียนรู้ควรส่งเสริมให้ผู้เรียน มีการประเมินตนเอง และประเมินเพื่อนๆ ในชั้นเรียน เพื่อให้ได้ทราบจุดเด่น จุดที่ควรพัฒนาต่อไป